钦定古今图书集成/历象汇编/庶征典/第006卷 > 《管子》 > 《四时》
## 钦定古今图书集成/历象汇编/庶征典/第006卷 > 《管子》 > 《四时》

“日掌阳，月掌阴，星掌和。阳为德，阴为刑，和为事。是故
日食则失德之国恶之，月食则失刑之国恶之，彗星
见则失和之国恶之，风与日争明则失生之国恶之。”
是故圣王日食则修德，月食则修刑，彗星见则修和，
风与日争明则修生，此四者，圣王所以免于天地之
诛也。信能行之，五谷蕃息，六畜殖而甲兵强，治积则
“昌，暴虐积则亡。”

〈注〉失则当受罚，故其所失，各以其所类而兴恶也。日恶，风且热，旱灾成矣，方生之物，皆枯瘁矣，此失生德也。故失生之国恶也。